OpenLLM-France/wikimedia huggingface dataset:
# Nodar Kumaritashvili

Nodar Kumaritashvili (en georgià: ნოდარ ქუმარიტაშვილი) (25 de novembre de 1988 - 12 de febrer de 2010) fou un luger georgià professional des del 2008. Va arribar al 55è lloc a la copa del món de luge 2008-09. Kumaritashvili va patir un accident als Jocs Olímpics d'hivern del 2010 a Vancouver, Canadà, durant un entrenament esmunyint-se del trineu a 143,3 km/h.

## Mort

Kumaritashvili va classificar-se per a la competició masculina individual, el 12 de febrer, durant una cursa d'entrenament al Whistler Sliding Center, va quedar greument ferit en un accident quan va sortir de la pista i va colpejar amb el cap amb un post d'acer; aleshores corria a 143,3 km/h. Les ferides van requerir assistència mèdica immediata, amb compressió toràcica i reanimació cardiopulmonar, que van resultar infructuoses. Va morir a l'hospital de Whistler, va ser el quart atleta mort en uns Jocs Olímpics d'Hivern, després del luger britànic Kazimierz Kay-Skrzypeski, l'esquiador Ros Milne (tots dos a Innsbruck el 1964) i Nicolas Bochatay (a Albertville el 1992).

### Equip de Geòrgia

Després de l'accident, l'equip de Geòrgia va anunciar que no participaria en la cerimònia inaugural i que podia retirar-se dels jocs. Això no obstant, els atletes georgians sí que van fer acte de presència durant la inauguració, essent rebuts amb una ovació dempeus per part del públic assistent, i reiterant d'aquesta manera que romandrien a la justa olímpica.
Durant la cerimònia inaugural, els membres de moltes de les delegacions participants van dur una banda negra al braç en homenatge a Kumaritashvili.

## Referències

* ↑ Wilson, Stephen. «Breaking News - Georgian luger dies after crash during training in Vancouver» (en castellà). Associated Press, 12-02-2010. [Consulta: 12 febrer 2010].
* ↑ «Tragedia antes de la inauguración» (en castellà). ElMundo.es, 12-02-2012. [Consulta: 10 març 2013].
* ↑ Bondy, Filip; Vinton, Nathaniel. «Olympic luger Nodar Kumaritashvili from Georgia is killed after horrific training crash» (en anglès). NYDailyNews.com, 12-02-2010. Arxivat de l'original el 2010-02-15. [Consulta: 12 febrer 2010].
# Luciosoma trinema

Luciosoma trinema és una espècie de peix cipriniforme de la família dels ciprínids.

## Morfologia

Els mascles poden assolir els 25,5 cm de longitud total.

## Distribució geogràfica

Es troba a Sumatra, Borneo i Malàisia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Milmanda

Milmanda és un paratge del terme municipal de Vimbodí, a la Conca de Barberà.
Es troba al nord del monestir de Poblet, a l'extrem nord-est del terme municipal de Vimbodí. En aquest paratge hi ha l'antic castell de Milmanda i els Plans de Milmanda.

## Enllaços externs

* Institut Cartogràfic de Catalunya
* «Milmanda». Gran Enciclopèdia Catalana. Barcelona: Grup Enciclopèdia Catalana.
# Maniática

Maniática és un grup de música punk rock format l'any 1986 a Villena, a l'Alt Vinalopó, i d'orientació anarquista. L'any 2019, després d'uns anys de silenci, van treure la cançó «A la salida del alba».

## Discografia

| Any | Títol | Discogràfica | Format |
| 1988 | Vitaminas A | El Lokal | K7 |
| 1990 | Maniacrítica | La isla de la tortuga | Vinil LP |
| 1992 | El lado oscuro | El Lokal | K7 |
| 1995 | ¡Pero que no sea el último paso! | El Lokal | K7 |
| 2003 | Maniática | Maldito Records | CD |
| 2016 | Directo a tu conciencia | Rock Estatal Records | 2 CD + DVD |

## Referències

* ↑ «Maldito Records – MANIÁTICA» (en castellà). [Consulta: 24 juny 2020].
* ↑ «Entrevista con los alicantinos MANIATICA, celebrando 30 aniversario -» (en castellà), 06-05-2016. [Consulta: 24 juny 2020].
* ↑ https://www.16toneladas.com/events/event/maniatica-3/
* ↑ «La Conquista del Punk: Maniatica», 13-12-2011. [Consulta: 4 desembre 2022].
* ↑ «“A la salida del alba”, nuevo tema de Maniática» (en castellà). El Periódico de Villena, 08-05-2019. [Consulta: 4 desembre 2022].
* ↑ Rodríguez Tocino, Arcadio. «MANIÁTICA – DIRECTO A TU CONCIENCIA» (en castellà). Metalcry.com. [Consulta: 4 desembre 2022].
# Kumar

* Per a altres significats, vegeu «Pangasi».
Kumar és un riu de Bangladesh al districte de Faridpur. És una branca del Chandna, del que surt prop de Madhukhali, uns quilòmetres a l'oest de la ciutat de Faridpur, i després d'un curs tortuós generalment en direcció ost o sud-est, desaigua al riu Arial Khan a Madaripur, a 23° 10′ 00″ N, 90° 15′ 45″ E﻿ / ﻿23.16667°N,90.26250°E﻿ / 23.16667; 90.26250. És navegable per petits bots tot l'any.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Eleccions generals espanyoles de 1822

Les eleccions generals espanyoles de 1822 es realitzaren en virtut del mandat constitucional que establia la renovació bianual automàtica de les Corts en unes dates fixes (començaments d'octubre per les juntes de parròquia, començaments de novembre per a les juntes de partit i començaments de desembre per a les de província) per a reunir finalment les Corts el 15 de febrer de l'any corresponent, en aquest cas el de 1822, durant el trienni liberal.

## Sistema electoral

Tenien dret a vot tots els homes majors de 21 anys aveïnats i residents en la parròquia corresponent, inclosos els eclesiàstics seculars. Podien ser escollits els homes majors de 25 anys, residents i veïns de la circumscripció que tinguessin una renda proporcionada procediente de béns propis. Per a l'elecció dels diputats es va utilitzar el sistema de vot majoritari en 33 circumscripcions amb més d'un diputat i diverses amb un de sol. Hi havia 3.215.460 inscrits per votar entre una població de 11.661.865 habitants.
S'elegiren 203 diputats, pràcticament tots liberals, amb una majoria "exaltada".

## Referències

* 1 2 Estadísticas históricas de España: siglos XIX-XX. Consulta: 22 de novembre de 2015.
# Asmik (cràter)

Asmik és un cràter d'impacte en el planeta Venus de 19,5 km de diàmetre. Porta el nom d'un antropònim armeni, i el seu nom va ser aprovat per la Unió Astronòmica Internacional el 1994.

## Referències

* ↑ «Asmik». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Núria Castelló i Marrugat

Núria Castelló i Marrugat (Gavà, 26 d'abril de 1971) és una nedadora catalana, ja retirada.
Formada al Club Natació Gavà, posteriorment va formar part del Club Natació Barcelona, el Club Esportiu Mediterrani i el Club Nataió Sabadell. Va guanyar trenta-vuit campionats de Catalunya entre 1989 i 1997 en diferents disciplines, essent la gran dominadora en 100 m esquena, 800 m lliure i 200 i 400 m estils. També va ser campiona d'Espanya en onze ocasions en les proves de 400 i 800 m lliure, 100 i 200 m esquena i 400 m estils. A nivell internacional, va competir als Campionats d'Europa de 1989 i 1991, i als Campionats del Món de 1991 i 1994, així com participà en els Jocs Olímpics de Barcelona 1992 representant la selecció espanyola. L'any 1990 la Federació Espanyola de Natació li atorgà la medalla d'or de serveis distingits.

## Palmarès

* 17 campionats de Catalunya de natació
* 2 en 400 m lliure: 1991, 1993
* 2 en 800 m lliure: 1989, 1990
* 2 en 50 m esquena: 1993, 1997
* 3 en 100 m esquena: 1989, 1993, 1997
* 2 en 200 m papallona: 1990, 1993
* 1 en 200 m esquena: 1997
* 2 en 200 m estils: 1987, 1989
* 3 en 400 m estils: 1987, 1989, 1990
* 16 campionats de Catalunya d'hivern de natació
* 2 en 400 m lliure: 1988, 1989
* 5 en 800 m lliure: 1988, 1989, 1990, 1991, 1993
* 1 en 50 m esquena: 1993
* 5 en 100 m esquena: 1988, 1989, 1990, 1993, 1994
* 2 en 200 m esquena: 1991, 1994
* 2 en 200 m estils: 1988, 1989
* 4 en 400 m estils: 1988, 1989, 1990, 1996

### Campionat d'Espanya

* 1 Campionat d'Espanya d'estiu en 400 m lliure: 1991
* 2 Campionat d'Espanya d'estiu en 800 m lliure: 1990, 1991
* 2 Campionat d'Espanya d'estiu en 100 m esquena: 1989, 1990
* 1 Campionat d'Espanya d'estiu en 200 m esquena: 1993
* 1 Campionat d'Espanya d'estiu en 400 m estils: 1990
* 3 Campionat d'Espanya d'hivern en 800 m lliure: 1989, 1990, 1992
* 1 Campionat d'Espanya d'hivern en 50 m esquena: 1993
* 6 Campionat d'Espanya d'hivern en 100 m esquena: 1989, 1990, 1991, 1992, 1993, 1994
* 3 Campionat d'Espanya d'hivern en 200 m esquena: 1991, 1992, 1994
* 1 Campionat d'Espanya d'hivern en 400 m estils: 1990

## Referències

* ↑ «Núria Castelló i Marrugat». Enciclopèdia de l'esport català. Barcelona: Grup Enciclopèdia Catalana.
* ↑ «Campions de Catalunya Absoluts categoria femenina». Federació Catalana de Natació, 16-04-2024. [Consulta: 17 juny 2024].
* ↑ «Campions de Catalunya Absoluts d'hivern categoria femenina». Federació Catalana de Natació, 16-04-2024. [Consulta: 17 juny 2024].
* ↑ «Vencedores/as de España Absoluto de Verano - Natación» ( PDF). RFEN. [Consulta: 18 abril 2020].
* ↑ «Vencedores/as del Cto. España Absoluto de Invierno - Natación» ( PDF). RFEN. [Consulta: 18 abril 2020].
# McHenry (Illinois)

McHenry és una ciutat dels Estats Units a l'estat d'Illinois. Segons el cens del 2000, McHenry tenia 21.501 habitants, 7.872 habitatges, i 5.557 famílies. La densitat de població era de 714,4 habitants/km².
Dels 7.872 habitatges en un 38,7% hi vivien nens de menys de 18 anys, en un 57,2% hi vivien parelles casades, en un 9,5% dones solteres, i en un 29,4% no eren unitats familiars. En el 24,7% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,25.
Per edats la població es repartia de la següent manera: un 28,5% tenia menys de 18 anys, un 7,8% entre 18 i 24, un 32,7% entre 25 i 44, un 19,9% de 45 a 60 i un 11% 65 anys o més.
L'edat mediana era de 34 anys. Per cada 100 dones de 18 o més anys hi havia 91,2 homes.
La renda mediana per habitatge era de 55.759 $ i la renda mediana per família de 66.040 $. Els homes tenien una renda mediana de 46.552 $ mentre que les dones 29.808 $. La renda per capita de la població era de 23.272 $. Aproximadament el 3,8% de les famílies i el 4,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Vegeu també

* Alkaline Trio.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McHenry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 agost 2010].
* ↑ «Geographic Comparison Table- McHenry». American Fact Finder. Oficina del Cens dels Estats Units, 12-01-2010.
# Maniwaki

Maniwaki és una ciutat del Quebec situada a la confluència dels rius Desert i Gatineau, a la regió d'Outaouais. El seu nom vol dir "Terra de Maria" en algonquí. L'any 2006, comptava 4.201 habitants.
La ciutat i els seus voltants es van desenvolupar gràcies al naixement de la indústria forestal a principis del segle xix. Aquest impuls és una conseqüència del bloqueig continental imposat per Napoleó al Regne-Unit l'any 1806. Anglaterra es va haver de girar cap al Canadà per tenir fusta de pi, imprescendible a la construcció de les seves naus i la regió d'Outaouais i la vall del Gatineau en tenien molts.

## Història

La ciutat de Maniwaki es va desenvolupar sobre el territori que originalment formava part de la reserva algonquina de Kitigan Zibi. Kitigan Zibi va incloure el territori de la ciutat dins les seves reivindicacions territorials, part de les quals es van arreglar el 2007.
Durant la primera meitat del segle xix, algonquins de la missió del Lac des Deux-Montagnes, a prop de Mont-real, liderats per Pakinawatik, van arribar al riu Desert. Poc temps després, el 1832, la Companyia de la Badia de Hudson va instal·lar un lloc de negoci a la confluència dels rius Desert i Gatineau. Deu anys després, missioners oblats van fundar la missió Notre-Dame-du-Désert i, l'any 1849, es va fundar Maniwaki. Els límits de la ciutat, els van establir els mateixos oblats l'any 1850. A continuació fusters, pagesos, professionals i comerciants van arribar. La indústria forestal es va implantar en aquesta regió encara intacta i va permetre que molts colons es poguessin guanyar la vida. Irlandesos, canadencs francòfons i amerindis van contribuir al desenvolupament de la ciutat.
# Crewe

«Crewe» té aquests significats:
* Crewe (Virgínia)
* Crewe (Cheshire), Regne Unit
* Crewe Alexandra Football Club, club de futbol anglès de la ciutat de Crewe, Cheshire
* George Harpur Crewe (1795–1844), polític anglès del Partit Tory i 8è baronet
* Quentin Crewe (1926–1998), periodista anglès
# Eliana (nom)

Eliana, אֶלִיעַנָה (hebreu), Ηλιάνα (grec modern), إليانا (àrab), és un nom propi femení.
Algunes de les seves variants són Elianna, Elliana, Eliane o Elaine. Pel que fa a la variant masculina, hi ha el nom Elián (castellà) o Eliano (italià).

## Etimologia

Segons algunes fonts, deriva de l'hebreu, traduït literalment com 'el meu Déu m'ha respost'. Està compost per tres elements hebreus: EL, que significa 'Déu'; ANA, el significat del qual és 'resposta'; i el iod (י), ubicat després d'EL, és un pronom possessiu de primera persona. Fonts bíbliques: "I ell va erigir allà un altar, i li va donar el nom d'El- ['Déu'] elohe-Israel ['El, el Déu del patriarca Israel']" (Gènesi, 33:20). "I Efraïm li va respondre [ana] a Abraham, parlant amb ell" (Gènesi, 23:14).
També pot derivar del llatí vulgar Aeliāna, la forma femenina del cognom llatí Aeliānus ('del sol'), que deriva del grec hēlios ('sol').
A més a més, està relacionat amb el nom grec Helena, i seria una de les formes derivades del nom grec, com Elaine, del francès antic. En àrab, es tradueix com 'la brillantor'.

## Onomàstica

Es pot celebrar el 13 de gener, dia de sant Elià, monjo anglès del segle vi. Sovint se celebra el 18 d'agost, dia en el qual l'Església catòlica recorda santa Helena, nom del qual deriva el seu significat, i aquest, al seu torn, del grec Helios. D'altra banda, alguns calendaris inclouen una santa Eliana el 4 de juliol.

## En altres llengües

* Alemany: Eliana o Elias/Elian (masculí)
* Anglès: Elaine
* Francès: Éliane o Élian (masculí)
* Italià: Eliana o Eliano (masculí)
* Rus: Ilijana
* Turc: Elian

## Personatges famosos

* Eliana Alexander, actriu mexicana.
* Eliana Lupo (1962), actriu de doblatge italiana.
* Eliana Miglio, actriu italiana.
* Eliana Ramos, model uruguaiana.

## Geografia

* L'Eliana, municipi del País Valencià.

## Referències

* ↑ Segons hebrewbabynames.com Arxivat 2011-07-11 a Wayback Machine., ELIANA ve de l'hebreu i significa EL MEU DÉU M'HA RESPOST (Kolatch, Alfred J. 1994. The New Name Dictionary - Modern English and Hebrew Names. Middle Village: Jonathan David. 110)
* ↑ Segons hebrewbabynames.com Arxivat 2011-07-11 a Wayback Machine., ELIANA està composta per tres elements hebreus. EL, el qual significa DÉU (Alcalay, R. The Complete Hebrew English Dictionary. Jerusalem: Massada. 90); ANA, el significat del qual és RESPOST/A (Alcalay, R. The Complete Hebrew English Dictionary. Jerusalem: Massada. 1925); i el iod, ubicat després d'EL, el qual és un pronom possessiu de primera persona.
* 1 2 A World of Baby Names Arxivat 2011-07-11 a Wayback Machine., Norman, Teresa.. Nova York: Berkley Publishing Group, 2003. 460.
# Eleccions legislatives albaneses de 2005

Les Eleccions legislatives d'Albània de 2005 se celebraren el 3 de juliol de 2005 per a renovar els 140 diputats de l'Assemblea de la República d'Albània. <ls majoria dels escons foren obtinguts pel Partit Democràtic d'Albània i els seus aliats. El seu cap Sali Berisha fou nomenat primer ministre d'Albània.
Resultat de les eleccions de 3 de juliol 2005 a l'Assemblea d'Albània
| Partits | Vots PR | % | Escons | Escons | Escons |
| Partits | Vots PR | % | Constituències | PR | Total |
| Partit Democràtic d'Albània (Partia Demokratike e Shqipërisë) | 104,796 | 7,67 | 56 | 0 | 56 |
| Partit Socialista d'Albània (Partia Socialiste e Shqipërisë) | 121,412 | 8,89 | 42 | 0 | 42 |
| ALDM-Front Nacional Albanès (Partia Balli Kombëtar Shqiptar) | 457,143 | 33,46 | 0 | 18 | 18 |
| Partit Socialdemòcrata Albanès (Partia Socialdemokrate e Shqipërisë) | 174,103 | 12,74 | 0 | 7 | 7 |
| Moviment Socialista per la Integració (Lëvizja Socialiste për Intigrim) | 114,798 | 8,40 | 1 | 4 | 5 |
| Partit Agrari Ambientalista (Partia Agrare Ambientaliste) | 89,635 | 6,56 | - | 4 | 4 |
| Partit Aliança Democràtica (Partia Aleanca Demokratike) | 65,093 | 4,76 | - | 3 | 3 |
| Partit de la Democràcia Social d'Albània (Partia Demokracia Sociale e Shqiperise) | 57,998 | 4,25 | - | 2 | 2 |
| Partit per la Unitat dels Drets Humans (Partia Bashkimi për të Drejtat e Njeriut) | 56,403 | 4,13 | - | 2 | 2 |
| Sense partit | | | 1 | | 1 |
| Total | 1,366,226 | 100.0 | 100 | 40 | 140 |
| Font: OSCE Arxivat 2006-12-12 a Wayback Machine. Els candidats de l'Aliança per la Llibertat, Justícia i Benestar (Aliansa për Liri, Drejtësi dhe Mirëqenie;;, Partit Republicà d'Albània i aliats) doanren suport als candidats del PDS a les constiuències, així com a alguns aliats oinformals del PS. Es donaren algunes irregularitats a les primers eleccions, que foren repetides a les constituències de Shkodra i Lushnja el 21 d'agost. Aquests resultats han estat inclosos. ||||||

## Enllaços externs

* Angus Reid Consultants - Election Tracker Arxivat 2007-03-11 a Wayback Machine.
* Comissió electoral central albanesa Arxivat 2005-08-02 a Wayback Machine.
Eleccions i referèndums a Albània :
# Anthony Gigliotti

Anthony Gigliotti (13 de maig de 1922 - 3 de desembre de 2001) va ser un clarinetista i professor de música estatunidenc. Va ser un dels intèrprets de clarinet clàssic més famosos i amb més èxit del món durant la major part de la segona meitat del segle xx.
El seu pare, Joseph Gigliotti, també era un solista i professor de clarinet conegut. Després d'estudiar amb el seu pare, Anthony Gigliotti va ingressar a l'Curtis Institute of Music cap al 1939. A Curtis, va estudiar amb Daniel Louis Bonade des del 1939 fins al 1942. Després de servir a la Segona Guerra Mundial, Gigliotti es va graduar al Curtis el 1946. El 1946-1949, va tocar a lOrquestra del Ballet Rus de Montecarlo i el 1948-1949 amb la Little Orchestra Society de Nova York. A la tardor de 1949, es va unir a lOrquestra de Filadèlfia com a clarinet principal i va complir 47 anys fins al final de la temporada 1995-1996.
A més de ser professor de llarga durada a l'Institut Curtis, Gigliotti també va ensenyar a la Universitat de Temple. El 1998, Gigliotti va començar a ensenyar al "Peabody Conservatory de Baltimore". El seu fill Mark Gigliotti es va unir a lOrquestra de Filadèlfia la temporada 1982-1983 i ha estat co-fagot principal de lOrquestra de Filadèlfia de 1999 a l'actualitat. Anthony Gigliotti va morir a Camden, Nova Jersey (havia viscut a prop de Cherry Hill, Nova Jersey).
Després d'Anthony Gigliotti, lOrquestra de Filadèlfia va passar diversos anys sense trobar un clarinet principal amb qui estigués satisfet. El primer que va seguir Gigliotti va ser Burt Hara.

## Referències

* ↑ Ex-family feared for youth. Michael Kruse and John Frank. February 15, 2009. St. Petersburg Times
# Làmina d'ona

Una làmina d'ona o retardador és un dispositiu òptic que altera l'estat de polarització d'una ona de llum viatjant a través d'ell. Dos tipus freqüents de làmines d'ones són la làmina de mitja ona, que canvia la direcció de polarització de la llum linealment polaritzada, i la làmina de quart d'ona, que converteix llum polaritzada linealment en llum polaritzada circularment o el·lípticament.
Les làmines d'ona estan construïdes amb materials birefringents (com ara quars o mica), els quals l'índex de refracció és diferent per cada orientació. El comportament d'una làmina d'ones (és a dir, si es tracta d'una làmina de quart d'ona, d'una làmina de mitja ona, etc.) depèn del gruix del cristall, la longitud d'ona de la llum incident i de la variació de l'índex de refracció. Fent una elecció apropiada d'aquests paràmetres, és possible introduir un desfasament controlat entre dues components de polarització de la llum i per tant, modificar-ne la polarització.

## Principis de funcionament

Una làmina d'ona funciona canviant la fase entre les dues components perpendiculars de polarització d'una ona de llum. La làmina d'ona més senzilla consta d'un cristall birefringent amb l'orientació i el gruix acuradament triats. El cristall es talla en una làmina amb l'orientació del tall triada de tal manera que l'eix òptic del material sigui paral·lel a les superfícies de la làmina. Aquest procés resulta en dos eixos en el pla del tall: l'eix ordinari, amb índex de refracció $n_{0}$, i l'eix extraordinari amb índex de refracció $n_{e}$. L'eix ordinari és perpendicular a l'eix òptic, en canvi, l'eix extraordinari és paral·lel a l'eix òptic. Per llum incidint normalment sobre la làmina, la component de polarització al llarg de l'eix ordinari viatja a través del cristall amb una velocitat $v_{0}=c/n_{0}$, mentre que la component de polarització al llarg de l'eix extraordinari viatja a velocitat $v_{e}=c/n_{e}$. Això porta a una diferència de fase entre les dues components quan la llum surt del cristall. Quan $n_{e}<n_{0}$, tal com passa a la calcita, a l'eix extraordinari se l'anomena eix ràpid i a l'ordinari se l'anomena eix lent.
En funció del gruix del cristall, llum amb components de polarització al llarg de tots dos eixos sortirà amb diferents estats de polarització. La làmina d'ona es caracteritza per la quantitat de fase relativa, Γ, que afegeix a les dues components, aquest fet està relacionat amb la birefringència Δn i amb el gruix L del cristall mitjançant la fórmula,
    $\Gamma ={\frac {2\pi \Delta nL}{\lambda _{0}}},$
on $\lambda _{0}$és la longitud d'ona de la llum al buit.
Les làmines d'ona es poden descriure mitjançant el formalisme de les matrius de Jones, el qual usa vectors per representar l'estat de polarització de la llum i matrius per representar les transformacions lineals que produeixen les làmines d'ona. Aquest formalisme també és molt útil per descriure l'efecte que produeixen els polaritzadors sobre l'estat de polarització de la llum.

## Referències

* 1 2 Hecht, Eugene. Optics (en anglès). 4a ed., p. 352-5. ISBN 0805385665.
# North Middletown

«North Middletown» té aquests significats:
* North Middletown (Kentucky), població dels Estats Units a l'estat de Kentucky.
* North Middletown (Nova Jersey), concentració de població designada pel cens dels Estats Units a l'estat de Nova Jersey.